Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 470/11/8802	Košice I, 17.3.2015
EEČ : 2-63-131-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 3 písmeno b Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
-	v dobe od mesiaca február 2010 doposiaľ v Košiciach ani inde neplnil viac ako 19 mesiacov svoju zákonnú vyživovaciu povinnosť na XXXXX., nar. XXXXX, XXXXX., nar. XXXXX a XXXXX., nar. XXXXX, všetky deti bytom XXXXX XXXXX, prechodne bytom ul. XXXXX napriek tomu, že povinnému to vyplýva z rozsudku Okresného súdu XXXXX XXXXX pod č.p. XXXXX zo dňa 10.01.2011, ktorý nadobudol právoplatnosť dňa 22.02.2011, v ktorom je zaviazaný prispievať mesačne sumou 30% zo sumy životného minima na každé dieťa vždy do 15-tého dňa v mesiaci k rukám matky, čím na výživnom pre XXXXX XXXXX vznikol dlh vo výške 1450,02,-€, 

lebo zanikla trestnosť činu

Odôvodnenie:
Uznesením povereného príslušníka OO PZ XXXXX XXXXX,  sp. zn. ČVS: ORP-XXXXX-KE-2011 z 29.07.2011 bolo začaté trestné stíhanie a dňa 31.08.2011 vyšetrovateľom PZ OR PZ XXXXX OKP, pod sp. zn. ČVS:ORP-XXXXX-OVK-KE-2011   vznesené obvinenie XXXXX  pre prečin zanedbania povinnej výživy podľa § 207 ods. 1, ods. 3 písm. b) Trestného zákona  na tom skutkovom základe, že 

-	- v dobe od mesiaca február 2010 doposiaľ v Košiciach ani inde neplnil viac ako 19 mesiacov svoju zákonnú vyživovaciu povinnosť na XXXXX., nar. XXXXX, XXXXX., nar. XXXXX a XXXXX, nar. XXXXX, všetky deti bytom XXXXX XXXXX, prechodne bytom ul. XXXXX napriek tomu, že povinnému to vyplýva z rozsudku Okresného súdu XXXXX XXXXX pod č.p. XXXXX35, zo dňa 10.01.2011, ktorý nadobudol právoplatnosť dňa 22.02.2011, v ktorom je zaviazaný prispievať mesačne sumou 30% zo sumy životného minima na každé dieťa vždy do 15-tého dňa v mesiaci k rukám matky, čím na výživnom pre XXXXX z Košíc vznikol dlh vo výške 1450,02,-€, 
  
Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom vyšetrovateľa na zastavenie trestného stíhania.

Preskúmaním spisu som zistil, že návrh je dôvodný.

Obvinený pri výsluchu uviedol, že si je vedomý svojej povinnosti a dlh chce uhradiť, boli tam nejaké problémy s komunikáciou s poškodenou, ale v súčasnosti si svoju povinnosť plní. 

Svedkyňa - poškodená XXXXX dňa 27.01.2015  uviedla, že obvinený jej za dané obdobie vyplatil celú dlžnú sumu a nedlhuje už nič.  Peniaze jej posiela v hotovosti v eurách v obálke. Jednu takúto obálku doložila aj k svojmu výsluchu. 

	Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť prečinu zanedbania povinnej výživy podľa § 207 ods. 1 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Ľuboš Kmec
prokurátor